No. 13


28 Maart 1930


RAGAD ADVERTENTIE:


Kabar premili: 1 — 30 temboeng f 1.—
Langkoengipoen, saben 10 temboeng oetawi
kirang: f 0,50.
Advertentie limrah: f 0,15 sagaris:
(apes: f 1.25).
Moendoet kapatjak langkoeng saking sa¬
pisan, oetawi moendoet dados lengganan,
tepang rembag roemijin kalijan admini¬
stratie.


Hoofdredacteur:
SOEMARNA
B.


kabantoe
REDACTIE - COMMISSIE.


WARA-WARA!
AWAS! sampoen ndoengkap
kwartaal 2. Mila minggoe poenika
para lengganan badé dipoenkin¬
toeni wissel-tagihan. Wiwit sapoe¬
nika saben sa-kwartaal namoeng
kalih tengah roepijah. Kawoeninga.
Saking
ADMINISTRATIE.


PRADJA RAHAJOE.
LINTAH DARAT.
Margi maos serat kabar, koela sa¬
ged ngretos dateng paparaban ing
nginggil, sarta kados-poendi tandang
srananipoen anggèné badé sami am¬
béngkas dateng poen sakit ingkang
djalaran sinerot (ingingsep) déning
para mentalan waoe.
Jèn kamanah kanti panjawang ani¬
nitèni, mila kasinggihan sanget jèn
ta bangsa kita poenika katah ing¬
kang katjingkrangan. Sampoen malih
ingkang kaoem patani alit-alit lan
dagang kedik - kalih - kedik, bakoel
grabadan botena makaten, lah tijang
ingkang angsal tjadong saben woe¬
lan mesti, dasanan, èketan, oetawi
atoesan, noen inggih taksih katah
ingkang sambat seboetipoen andre¬
mili, boten tjekap tansah tekort ké¬
mawon, kas saldo adjeg nihil habis
boelan habis wang, kantoen asangga
wang.
Poenapa sababipoen déné teka
makaten? Sabab katah ingkang ki¬
rang akal, soegih pokal, kirang oe¬
bed soegih ribed, kirang kaja soetik
kawastanan boten koentjara, angang¬
sa - angsa andoeroesi angkaraning
drija tan saged amepet sabarang
ingkang tanpa goena, lan sapanoeng¬
gilanipoen. Oepaminipoen breten ke¬
mawon, bajaran sakolah 15 sèn ké¬
mawon adjeg kesoepèn oetawi ke¬
soepèn, ning jèn adoe koetjing énggal
anggèné ngetiging. Lo kok ada. Isp.
Panganggéning soenat lan preloe,
wadjib lan boten, katah ingkang
kwalik. Satoenggal kalih wonten ing¬
kang ngengkoki soeméndé ing tak¬
dir, ladjeng kirang ichtijar. Nadyan
dipoenbrèh jèn ingkang KWASA pa¬
ring soegih, gampil. Dipoena iwit¬
iwit jèn boten kalilan inggih badé
mlarat temporat. Makaten limrahi¬
poen.
Pasrah ing pangajoenaning oetawi
njadong atas karsaning Ingkang Moer¬
bèng toemoewoeh poenika, wah, koe¬
la wastani oetami sanget, nanging
jèn ladjeng sepi oetawi boten poe¬
roen gadah ichtijar, poenika koela
mastani kesèd.
Inggih leres oerèt poenika saged
neda, nanging poenapa kita ma¬
noengsa pinaringan pantja - drija
djangkep sampoerna nijat badé tan¬
sah kados gendon?
Mestinipoen boten kaparengaken,
kita kedah ichtijar ing sakadar sa¬
koewagangipoen.
Mamanahan ber ageng. Jèn won¬
ten damel pari damel radin - radin
dag, mandar sok wonten ingkang
poeroen laboeh dipoenrentjangi anoe¬
broek-noebroek, noemboek bentoes
mrika - mriki niba-tangi.
Titikan dateng ingkang boten poe¬
roen dipoenwastani miskin, para
maos mesti sampoen saged priksa
oetawi ngalami lan njipati pijambak.
Nanging ingkang poeroen toeloeng,
pari basanipoen toeloeng-mentoeng
ndjiret goeloe inggih wonten. Njam¬
boeti jatra sasemat oepaminipoen,
mawi tjepengan wit klapa, wang¬
soel jatra, wangsoel wit. (Salamini¬
poen kagadèkaken ingkang ngoen¬
doehi ingkang nggadé).
Jatra f 50 — njaoer kropjok f 60-
oetawi f 75—oetawi nitjil loenas ing
5 woelan. Adoeh, mejek-mejek te¬
nan. Pinten % poenika? Oepami
blandja f 100 — sawoelan ketjowok
f 14 — f 15-an, rak REKAOS sanget.
Saweg keblinger petanganipoen ka¬
long f 1 kémawon sampoen ribed
kok.
Wonten wenèh malih ingkang poe¬
roen toeloeng nanging boten sepi
(gadah) pangarah, sageda sabin, pa¬
karangan poenapa tegal oetawi ra¬
dja-kajanipoen béndjingipoen sageda

roemijin.


SERAT KABAR KATHOLIEK


Adrèsipoen Redactie lan Administratie
IGNATIUS-COLLEGE


Medal saben dinten Djoemoewah. 


DJOKJAKARTA.


Drukkerij „Canisius" Djokja.


dados bèkipoen ingkang noeloeng.
Hara rak keteking-teking. Melas !
Kadjawi makaten taksih wonten
lampah sanès - sanèsipoen ingkang
ngisep dateng babasan limrah ka¬
wastanan tijang alit. Inggih poenika
ingkang oegi sampoen sami benam¬
péjan oeningani pijambak lan poen¬
moesibat deling woh manggis, ing¬
kang pojananipoen bok rara Semba¬
dra, boemboenipoen rawisan ron
awar-awar. Mangké gèk kimbetan
kepalanipoen toemoet mleteti. Harak
sangsara X29 bedaoer
Limrahipoen tetoeloeng poenika
ngèntèngaken oetawi maloejakaken
babar-pisan dateng ingkang dipoen¬
toeloengi. Djeboel poeroen toeloeng
mawi wonten pangarahipoen sanès
ingkang oegi saged ngantos damel
kapitoenan oetawi kasrakat lan ka¬
sangsaraning poen tinoeloeng, poe¬
nika nama dédé pitoeloengan; pi¬
toeloengan ingkang boten kalal.
Nerak sarak, nredjang papatjoehing
PANGERAN, awit boten amekakat,
boten moerwat.
Poendi ingkang nama tepa srira,
tresna ing sesami - sami, jèn ngaten
poenika?? (Marc. bab 12 ajat 31 oe¬
tawi Math. bab 19 ajat 19).
Kados-poendi sagedipoen énggal
kaleksanan mantoen kaisep lan li¬
mrah kabasakaken: wong miskin
dadi pakané wong soegih, wong ge¬
bleg dadi pangané wong pinter?
kadjawi sarana pitoeloeng-pitoeloeng
saking para gembong-gembong, ba¬
rong-barong lan djempol-djempolan?
Boten lija, inggih poenika jèn sam¬
poen sami ngretos nggrajangi badan
oetawi srira pijambak, ngretos me¬
met dateng pétang, leres pangang¬
gènipoen wadjib, soenat lan preloe.
Ingkang gadah (kagoengan) leng¬
ganan ing toko, sampoen bon katah¬
katah, ngemoengna ingkang pantjèn
njata preloe sanget. Sampoen kerep¬
kerep tindak (késah) lelédang dateng
oeken oetawi toko jèn boten won¬
ten kapreloean ingkang metek. Awit
ing ngrikoe sok ladjeng noewoeha¬
ken pepénginan ingkang boten ka¬
sedya wiwit waoenipoen (sadèrèng¬
ipoen).
Saking sakedik njoeda sadaja ing¬
kang boten migoenani. Jèn toetoem¬
bas (memoendoet) ngemoengna ing¬
kang moerakabi kémawon, ingkang
djan temen boetoeh
Wasana borong dateng para ka¬
wogan.
Ki Loerah: SAWOER-SARI.
Koemoeningtengah.


IMNJORATIE.
Ing Sw. Tm. No. 10 sad. poen
P. D. ngrembag bab immigratie
toewin emigratie; tijang ingkang da¬
teng boten sadaja dipoenlilani mle¬
bet tanah Indonesia, wonten ingkang
katolak poenapa. Poenapa tijang
Djepang oegi wonten ingkang kato¬
lak? Anggèn koela njoewoen priksa
makaten poenika, awit koela asring
mirengkabar sriwing2, bilih tijang Dje¬
jang poenika namoeng badé nding¬
kik, mider-mider neningali kawon¬
tenan tanah Djawi, ladjeng.....
Jèn tjara koela boten poenapa-poe¬
napa. Prakawis poenika saking pa¬
manggih koela boten adamel koe¬
watosing manah; awit: sampoen
wonten pranatan bab immigratie;
jatjahing tijang Djepang (sanadjan
taoen poenika mindak 13% katim¬
bang wingi-wingi) boten sapintena,
manawi katimbang kalijan tjatjahing
tijang Tjina toewin Arab, ingkang
ing taoen poenika mindak 30% ka¬
bekta saking ing tanah Arab keki¬
rangan teda; tijang kesah saking
tanah woetah rahipoen poenika ing¬
kang katah badé berah; mangka
tijang Djepang ingkang wonten
ngriki boten patos kraos toer ma¬
wi angsal bantoean saking tanah
woetah rahipoen.
Déné ingkang badé moetawatosi
poenika saged oegi bangsa ingkang
namoeng ngendelaken katahing tja¬
tjahipoen toewin anggènipoen mri¬
ki namoeng pados teda; poenika
ingkang saged nampèl poeloek, sa¬
ged ngesoer sadèrèk Djawi. Bangsa
poenapa poenika sadèrèk temtoeni¬


ISINIPOEN:
Wara-wara — Lintah darat — Immi¬
gratie — Ngadjengaken kagoenan Dja¬
wi — Ngoelandara — Kados - poendi
bèrèsipoen — Kabar Oemoem — Sa¬
king Soerakarta—K.K.P. ing Djokja
— Commissie — Wilhelmus kalijan
Indonesia Raia—Ontjèn sekar gam¬
bir melati — Oerap sari — Correspon¬
dentie.


poen saged mbatang pijambak, oeger
ngertos temboeng „mindring
Mila mangga sadèrèk, poenika
dadosa panggalihan; soemangga ndja¬
gi sampoen ngantos kesoek déning
bangsa ngamantja. Poeloeh-poeloeh
boten badé remen dateng orang asing,
manawi kita pijambak ingkang njoe¬
kani dadakan, badé kados-poendi?
Mila ginaoe njamboet damel seng¬
koet, njantosakaken economie, koe¬
mandel ing pakarjanipoen pijambak.
Semanten poenika manawi pan¬
djengan badé ngarah kamardikan.
T.


m
—: KAGOENAN.


NGADJENGAKEN KAGOE¬
NAN DJAWI.
Ing samangké kagoenan Djawi
poenika sami moendoer, menggah
sababipoen 19 amargi ingkang ngang¬
gé sampoen boten remen 29 sanadjana
remen, aosipoen katah, dados aloe¬
woeng toembas damelan ngamantja.
Prakawis ingkang sapisan poenika
oepaminipoen loerik. Ing samangké
loerik poenika sampoen katah ing¬
kang boten remen. Manawi koela
njawang bangsa koela pijambak ing
gih poenika para goeroe, prasasat
boten wonten ingkang nganggé loe¬
rik. Asindjang loerik malih samia
poeroen, saweg rasoekan loerik
soerdjan) kémawon boten poeroen,
Para garwa-garwanipoen inggih pra¬
sasat boten wonten ingkang loerikan.
Loerik poenika ing samangké kati.
ngal para.
Masti kémawon jèn tetijang boten
sami poeroen nganggé, angèl ang¬
gènipoen meksa, dados manawi sa¬
koela poenapa poenika badé bakoelan
loerik, katah oetoetipoen, manawi
badé toeni. Saminipoen bangsa
Wlandi, samangké rok-rok poenika
tjekak-tjekak doemoegi ing deng¬
koel, malah ngadat tanpa lengenan.
Modèlipoen sampoen makaten, para
njonjah sami boten remen dateng
rok pandjang mawi lengenan pan¬
djang (sanadjan rok pandjang mawi
lengenan pandjang poenika boten
gampil noentoen dateng piawon).
Dados manawi wonten toko sadé
rok model kina, temtoe boten pe¬
padjengan.
„Pantjènipoen jèn poeroen ngang¬
gé loerik, Indonesiah rak madjeng."
Kasinggihan, nanging tijang poenika
imrahipoen namoeng mikir badan¬
poen pijambak: „Kono seneng loe¬
rik ja bèn, akoe ora seneng kok!"
Manawi angger tijang moengel ma¬
katen, dipoen-genah-genahna dipoen¬
kados poenapa, rak tanpa goena.
Tjekak jèn ingkang nganggé sam¬
poen boten remen, inggih sampoena
Damel model énggal kémawon (na¬
nging saé
Sapoenika ngrembag prakawis ing¬
kang angka kalih: tijang-tijang tak¬
sih remen, nanging boten poeroen
toembas, amargi kawisen oepamin
nipoen: seratan (batikan). Limrah¬
poen tijang remen sindjang seratan
tinimbang tjap-tjapan, dalasan tjap
aloes pisan.
Bangsa Indonesiah ngetjap limrah
oetawi aloes, roemijin laris, awit
ngedjori seratan. Nanging sarèhné
Indonesiah poenika prakawis nalar
kawon kalijan Erapah, ngriki nge¬
tjap taksih mawi tangan, ngrika mawi
elektris. Sampoen temtoe kawon.
Dadosipoen makaten: seratan kawon
desoek kalijan tjap tangan, tjap ta¬
ngan kawon desoek kalijan tjap
èlèktris.
Sarèhné Indonesiah boten saged
ngedjori Eropah ing prakawis nge¬
tjap èlèktris, mila jèn anggènipoen


ngedjori mawi seratan, katah oetoet¬
ipoen menang, amargi tetijang taksih
remen dateng seratan katimbang
tjap-tjapan, nanging reginipoen kedah
medak sanget.
Manoet gagasan koela, jèn regi
medak, soepados sampoen toeni,
wragad oegi kedah medak; mangke
jèn katah ingkang toembas, ladjeng
saged bati. Amrih saged toemindak:
sadaja ingkang dagang seratan kedah
ngwontenaken ko-operasi.
Paédahipoen ko-operasi poenika
saged ngwontenaken pawitan ka¬
tah 29 saged toembas teroes dateng
toekipoen, dados boten dateng tijang
ingkang sampoen kilak, oepami
toembas lilin koté, inggih dateng
Koetai, boten dateng patjinan, toem¬
bas monten teroes dateng Eropah Isp.
èn ko-operasi dipoentjakaken, koe¬
la poeroen tanggel, temtoe saged an¬
desoek tjap-tjapan Eropah.
Sinten karsa nindakaken? Soe¬
mangga!
poen P. D.


OEDJIAN BOEAT CANDIDAAT
GOEROE - GOEROE SEKOLAH
PERTOEKANGAN JANG AKAN
DIADAKAN PADA TANGGAL
11 SEHINGGA 17 APRIL 1930.


Siapa jang hendak toeroet
menempoeh oedjian itoe, hen¬
daklah sebeloemnja tanggal 5
April memberi keterangan ke¬
pada KEPALA SEKOLAH
PERTOEKANGAN DI JO¬
GJAKARTA, disertai ketera¬
ngan: oemoer, diploma Am¬
bachtsschool (pada tahoen be¬
rapa dan angka - angka ke¬
pandaian), berapa lama dan
sebagai apa ia bekerdja.
Sesoedahnja loeloes oedjian¬
nja, maka candidaat itoe laloe
mendjalani opleiding boeat Goe¬
roe-goeroe sekolah pertoekang¬
an dan mendapat toelage f 50, 
seboelan.
Kepala sekolah pertoekangan
di Jogjakarta.


KOEROE SETRA.
„NGOELANDARA."
1. Ing Sw. Tm. no. 10 sadèrèk
P. D. ngandikakaken wontenipoen
a. Immigratie ing t. Djawi ngriki
goenggoeng wonten 17161 djiwa.
b. Tijang Djawi taksih aras-arasen
etc.! leres, njata.


c. Boten soesah nagari ngawisi
wontenipoen Immigratie, saoegen
bangsa Djawi sampoen sami njaèk¬
aken tindak, poen Immigratie temtoe
kèndel pijambak
Sadèrèk P. D. temtoe ngakeni,
poenika leres.....! nanging kepa¬
renga koela njoewoen pirsa.
T. Djawi poenika: pinréntah, —
kembang lambénipoen: damel, ra¬
hadjenging bangsa-pirsa: kawon¬
tenan, kasenengan, kesèkènganing
kawoela
Saoepami, saoepami badé damel:
rahadjeng saèstoe, sadjoewawoet
pinara saketi, boten gadah manah
ngloentoeng, poenapaa teka
a. boten ngawisi tjina-tjina mlebet,
soedagar Isp. mriki, ingkang sami
ambekta: borg samanten samanten?
awit saminipoen: anakkoe demenané
djadjan, kantjané kaé doewé doewit,
lan apik banget, dioetangi anakkoe
adjegan gelem, oleh, moelané anak¬
koe saja andadra.......! ah, jèn
mangkono kantjané daklarangané,
ora gelem ngoetangi..., ja karebèn
pada ora seneng, kedoemelan, na¬
nging toendoné rak dadi apik..., ké¬
nging poenapa teka boten makaten:
b. Pamaréntah rak inggih pirsa
bilih datenging kapitaal - kapitaal,
badé ndjalari: concurentie, ingkang
ndjalari kawonipoen kapitaal pri¬
boemi, tijang priboemi dados berah
kéré — wasana beberah dateng
sabrang, dipoegtjaplok wèrek inggih
poeroen, oetawi sanèsipoen, tjekak:
ngrekaos, taksiha njoedagar inggih
mendap-mendip — sindjang (ingkang
damel: Djawi, ingkang nganggé:
Djawi, ingkang sadé: Tjina). Tjina
saged njepeng margi wani djor¬
djoran, wah kendit ringgit. Kok
boten dipoenawisi.
Sapoenika wontening bangsa
c.
Walandi etc. ingkang boten njoe¬
dagar, nanging beberah, dados
ambtenaar. Poenapaa teka andadak
andatengaken saking ngrika, ing¬
kang andadak ngrekaos, andadak
ngindaki bajar? poenapa wedalan
ngriki dèrèng tjekap? (oepami ing
djagad goeroe) dèrèng tjekap bok
inggih dipoenindaki, dipoeninggil¬
aken, dados ngiras minteraken
bangsa — botenipoen makaten, bok
ngoendang-oendang poenika manawi
ngriki sampoen ketelasen....! Sing
mleboe andlidir, sing nèng kéné
bating biloeloeng! Wedalan K. S.,
H.K.S. pangraos koela tjekap kanggé
moelang H. I. S., éwadéné goeroe
andi andilir.......! Bok inggih
nganggé ngriki kémawon, dados
ngirid, toer nama: kateda lan: poe¬
tera negeri pijambak....!


MOEO KATHOLIEK
ING
JOGJAKARTA LAN ING SOERAKARTA.
Para moerid ingkang badé nglebeti Voorklas oetawi Klas I
1)
moegi sami njaosana priksa doemateng Direktoering pamoe¬
langan waoe. Kanggé ing Soerakarta adrèsipoen
BROEDERAN KOESOEMAJOEDAN :
kanggé ing Jogjakarta KAMPEMENTSTRAAT 17.
Menggah moerid ingkang katampi :
2)
kedah mbekta oetawi ngintoenaken verklaring saking
a.
pangagenging pamoelanganipoen.
adrèsipoen ingkang tjeta
b.
panampinipoen moerid doemoegi tanggal 1 Juli.
c.
Déné laré ingkang boten gadah verklaring badé dipoen¬
3)
èksamen: kanggé ing Soerakarta, èksamenipoen béndjing
tanggal 1 lan 2 Mei wonten ing pamoelangan Mulo ing
lodji ingkang poengkasan ACHTERSTRAAT; kanggé ing
Jogjakarta béndjing tanggal 28 lan 29 April wonten ing pa¬
moelangan Mulo KAMPEMENTSTRAAT
Kanggé ing Soerakarta, sadèrèngipoen tanggal 30 April
sasampoena njaosi priksa doemateng adres kaseboet nginggil;
kanggé ing Jogjakarta sadèrèngipoen tanggal 27 April.
Bab bajaran sekolah mitoeroet pranatan Goepermèn
Ing pamoelangan R. K. Mulo poenika dipoenwonteni woe¬
9
langan basa Engelsch, Fransch, Duitsch, Djawi, Mladjeng
lan gymnastiek.
Déné woelangan Agami boten dipoenwadjibaken. 
3
Wiwit tanggal 1 Juli R. K. Mulo ing Soerakarta, pindah won¬
ten ing tilas „Hotel Dôhne", satjelakipoen Goepernoeran. 
SECRETARIS CANISIUSSTICHTING.


—
SAKING
PAKEMPALAN.


PAREPATAN K. K. P.
Wonten ing pandapa kapastoeran
Kotta Baroe kala tg. 16 Maart 1930.
Warga bestuur pepak rawoeh sa¬
daja, saha parepatan ingkang an¬
djenengi padoeka G. A. Rama Dari
masepoetra.
Wosing rembag: ngoedi gregeding
pakempalan, inggih poenika netep¬
aken ajahaning K. K. P., ingkang
lajogi linampahan roemijin, rèhning
kagoenan pedalangan poenika saès¬
toe wijar tebanipoen.
Wasana parepatan saijeg anda
wahaken poetoesan kados ingkang
katjeta ing ngandap poenika.
1. Rèhning boekaning kanda djan¬
toeran djedjer sapisanan adapoen
pangastoetining kjai dalang doema¬
teng Sang Sardjana Sidarta ingkang
sineboet Sang Boeda, mila K. K. P.
badé jasa pijambak ingkang ngemot
soeraos „Njoewoen idi pangèstoe
dateng ingkang Maha Kawasa, da¬
dos boten mrengkang ing piwoe¬
langing Agami Katholiek. Déné
boekaning djantoeran énggal waoe
inggih badé nganggé basa San¬
sekrita, kadosdéné ingkang sam¬
poen wonten, amoeng saben saoe¬
kara wetah, badé kasantoen ing ba¬
sa Djarwa, saha tjinéngkok kanda
djantoeran
2. Pakempalan ngoedi ingkang
soepados warganipoen ing béndjing
manawi ngringgit mangertosa saha
trampila moenggoehing basa pa¬
dalangan, mila saben woelan ba¬
dé ngawontenaken karangan potjap¬
aning ringgit, kinten-kinten salam¬
pahan, saben warga kabebahan sa¬
pérangan.
Kanggé miwiti, mendet lampahan
Bambang Koembajana, kadadosaken
11 perangan: 1 potjapan djeder
Ngastina badé ambodolaken Korawa
ngoepaja lisah tala. 2 Potjapan ing
Gadjah Oja badé ambidalaken Bra¬
ta Pandawa dateng wana Djati Ro¬
kèh Isp.
Pènget. Mila basa padalangan
kamanah perloe, awit ingkang koe¬
pija katah dalang ingkang nganggé
basa limrah, temah itjal raosing ring¬
git Poerwa.
Kjai dalang kedah anjingkiri
temboeng-temboeng amantja (kadja¬
wi toemrap ringgit banjol oepamis
Kabar = pawarta. Slamet - rahar¬
dja, perloe = wigati. Soekoer = ba¬
nget lega rasaning atikoe. Isp,
Kaping kalihipoen inggih katah
temboeng - temboeng Djawi limrah
ingkang kirang prajogi kanggé won¬
ten ing padalangan, oepami: nggo¬
lèki = ngoepaja. Teka - prapta. Ma¬
djoewa = di kapara ngarsa. Dakkan¬
dani = soendjarwani Isp.
3. Nandoekaken lampahan ingkang
sampoen ginoebah ing karangan
ngiras pantes ngoelinakaken dateng
lagoning gending, saha nrampilaken
sabetan, sarta sadaja solahing ring¬
git, ingkang kedah kaoedi saroedjoek
lan lampahing gangsa (dawah ke¬
toek kenong, kempoel oetawi gong
= in de maat van de muziek). Sa¬
daja waoe sarana ringggitan, ka¬
angkah pendak woelan, boten sa¬
gedipoen inggih kalih woelan sa¬
pisan
4. K. K. P. wadjib matoer sembah
noewoen dateng Rama G. A., rèh¬
ning sampoen karsa paring pitedah,
ingkang boten sakedik badé pikan¬
toekipoen, inggih poenika, bab tja¬
rijos ingkang saged toemandoek ing
raosipoen ingkang mirengaken. Da¬
saring manoengsa poenika manawi
mirengaken lelampahan, ladjeng nim¬
poelaken pitakènan warni-warni,
tegesipoen neda katrangan. Pramila
kjai dalang manawi tjarijos, sadaja
lelampahan kedah kadamel sampoen


Dados pamanggih koela, manawi
Pamaréntah boten kagoengan loen¬
toengan, koela kinten temtoe njoe¬
wak immigratie Isp. Sadjakipoen sad
P.D. boten ngwontenaken — mangga
koela atoeri: madangi....!
Toer oepami ngloentoenga ma¬
nahipoen, koela boten badé poena¬
pa-poenapa, namoeng badé élik-élik,
manawi poeroen, botenipoen inggih
namoeng moengel: ja kono dikepé¬
nakaké ....! wong pantjèn lagi di¬
kenakaké kok..... II
Noewoen
C. C. Mt. TJANTRIK.
KADOS-POENDI BERESTOEN.


(Saking Solo).
Poen panjerat anggènipoen koe¬
mawantoen njoengoelaken pangoe¬
neg-oeneging manah ing Oedyana
ngriki, boten nedya badé mantjahi
betawi menggalih wontening prana¬
tan negari, wangsoel mligi moerih
terang, bèrèsing toemindaking pra¬
natan; moerih ingkang kapranata roe¬
maos marem, boten groendelan a¬
gengipoen mbangkang.


ngantos tjengkah lan raosing ka¬
manoengsan. (kedah psygologisch)
Déné jèn boten saged, oepami won¬
ten lelampahan, ingkang boten ka¬
panggih ing nalar, poenika kjai da¬
lang prajoginipoen amigoenakna
papastèning Djawata minangka ka¬
trangan. Pandjenenganipoen G. A.
paring toelada katah ingkang èstoe
amranani raos
Joesoep anakipoen Jacob, poenika
laré, ingkang saé memanahanipoen,
mila dipoentresnani tijang sepoeh¬
poen, éwasamanten ngantos kalam¬
pahan badé dipoenpedjahi sadèrèk¬
sadèrèkipoen, ingkang makaten waoe
margi Joesoep poenika gadah tjatjat
inggih poenika kirang pangatos-atos,
temah kerep njerikaken manahing
sadèrèk-sadèrèkipoen.
Samanten oegi Ruben, inggih laré
boeroes saha manah satoenggal,
éwadéné rembagipoen boten dipoen¬
atosaken kalijan sadèrèk-sadèrèk¬
ipoen, margi roemijin sampoen naté
awon kalijan seliring bapa
Poenika toelada tjarijos ingkang
tjoendoek lan raosing kamanoeng
san. Toelada sanèsipoen boten koela
atoeraken, verslag koela mindak ke¬
pandjangen, koela djoegag samanten
kémawon. Sanès dinten malih.
koela pentil dalang
B. Soegija.


VERSLAG SAKING COMMISSIE
SJEUGD-ORGANISATIE."


Woedjoeding Commissie.
1. Pangarsa — C. Soegiri — Djokja.
2. Panitra — D. Soetana — Djokja.
3. Lid — Soerjamoersandi — Moentilan.
4. „ — Darmasoebrata — Djokja.
5. „ — Sadiran — Moentilan.
6. „ — J. Siswasoebrata — Solo.
7.
„ — Soerjasoenarta — Solo.
G.A. — padoeka Prof. J. J. van Rijckevorsel.
II. Padamelanipoen
a. Damel ontwerp-statuten.
b. Njoewoen goedkeuring K. Bisschop.
Geestelijke Adviseur. 
d. Ngedegaken tjabang
II. Organisatie
1). Nama: Moeda Katholiek.
2). Ing panggénan ingkang volledig prana¬
tanipoen mekaten:
A. Golongan saged tjara Welandi.
B. Golongan boten saged tjara Welandi.
3). A. Golongan saged tjara Welandi
kapérang dados 3:
1. M. K. golongan njamboet damel.
2. M. K. golongan sinaoe wonten voort¬
gezet onderwijs lan Middelbare scholen.
3. M. K. golongan sekolahan ngandap.
B. Golongan boten saged tjara Welandi
kapérang dados 2:
1. M. K. golongan njamboet damel
2. M. K. golongan taksih sekolah.
4). Sadaja golongan gadah pangrèh pijam¬
bak-pijambak. Para pangarsaning golongan¬
golongan dados poesaraning panggénan
ngrikoe.
5). Toedjoenipoen:
1. Lichamelijke vorming.
2. Verstandelijke vorming.
3. Geestelijke vorming.
4. Godsdienstige vorming.
5). Srananipoen
Ngedegaken sectie oelah raga, muziekclub
zangclub, gamelanclub, schaakclub, sesorah¬
lesorah, njebar waosan saé, congregatie Isp.
IV. Tjabang ingkang sampoen madeg.
1e. Ing Ngajodja.
2e. „ Solo.
3e. „ Magelang.
Sigeg.
Naschrift:
Moegi-moegi jeugd-organisatie ing tembé
ged ageng, santosa lan widada.
Para lelantjoering pakempalan-pakempalan
asaged- saged kedah ngrentjangi adjenging
eugd- organisatie, ngèngeti oengel-oengelan: 
In de jeugd ligt onze toekomst." Menaw
para moeda bobrok, gotrah Katholiek inggih
ladé tanpa adji, tanpa daja, kosok - wang¬
soelipoen manawi para moeda Katholiek
ami peng - pengan, gotrah Katholiek badé
koentjara. Djalaran menawi para wreda
ampoen sami moendoer saking djagad ramé
ngkang kedah tandang nggentosi koewa¬
djibanipoen inggih para moeda waoe.
Pramila para moeda! Ingkang nggregoet,
ingkang mempeng, sampoen nglokro, ngedalna
tenaga pandjenengan! Steeds omhoog
GAMBIR ANOM.


Noewoen prijantoen!!! Kala tang¬
gal 15-3 -'30 panjerat tampi an
daraning sadèrèk mratélakaken ge¬
laning manahipoen margi kataman
ing tindaking pranatan ingkang boten
njenengaken. Kilap namoeng tra¬
djanging ingkang anindakaken oetaw
pantjèn sampoen kedah mekaten, pa¬
njerat boten patos terang. Wosipoen
mekaten: Sadèrèk waoe oetoesan
hoembasaken penning (plombe) piet
kanggé tahoen 1930, pengaos saroe¬
pijah. Boten dangoe oetoesan dateng
ngatoeraken jèn boten angsal djalarang
piet waoe tanpa plombe tahoen 1929
lan bewijsipoen pisan. Oetoesan
kanti kaweling loerahipoen, Dj.
jèn tahoen 1929 dèrèng toembas
olombe, sapoenika kedah toembas
lubbel; dados f2 (kalih roepijah).
Sdr. waoe soeka katrangan malih
jèn: tahoen 1929 mila boten toembas,
awit pit poenika asal saking kita
Semarang anggènipoen mbekta kala
tg. 4 Maart 1930 mangka ing Se¬
marang boten wonten pranatan ke¬
dah mbajar plombe. Oetoesan wang
soel malih neda kitiring kepala kam¬
poenging Dj. perloe kanggé katrang¬


an; lan kelampahan dipoenbek¬
tani, éwasamanten sadoemoegining
kamantrèn pananggap ing Sr. meksa
dipoenwangsoelaken, kilap djalaran
saking poenapa boten terang. Na¬
moeng weling dateng oetoesan soe¬
pados mbekta serat katrangan pem¬
bajaran tahoen 1929.
Lhol goemoen koela, sadjakipoen
anggènipoen mangsoeli teka namoeng
sasekétjanipoen, tijang sampoen ka¬
terangaken jèn pit asal saking Sema¬
rang, toer sampoen wonten katrang
aning kepala kampoeng teka meksa¬
wangsoel. Poenapa dèrèng midanget
jèn Semarang boten wonten pranatan
plombe kados ing Soerakarta? Poe¬
napa boten pitados dateng katrang¬
nning loerah? Poenapa katrangan lan¬
pranatan waoe sampoen nglenggahi
leres? Poenapa tindak ingkang ma¬
katen boten damel bingoenging pu¬
bliek? Moegi kawigatosna!! Inggih
toemrap tijang ingkang soegih wek¬
dal kanggé idjlag-idjlig dateng ke¬
mantrèn toemrap para kaoem berah
ingkang nganggoeripoen namoeng
minggoe kados - poendi? Mangka
minggoe kantor katoetoep, ngènget
ana: Wekdal poenika jatra.
Noewoen.
C. C. SI. Liem - Boek.


V
A RIA.


SAKING POEDAKPAJOENG LAN
BANJOEMANIK.
district: Oengaran).
Kala Setoe Legi 22-2-'30 djam 3
sijang ing andap-andapan Watoegong
kidoel pal 10 (antawisipoen Poe¬
dakpajoeng lan Banjoemanik wonten
katjilakan auto H. 532 selip. Tijang
ingkang noempaki pedjah 1 (Djawi).
Kala Djoemoeah Paing 27-2-'30
djam 3 siang ing antawisipoen P.¬
Pajoeng lan B. Manik lèr pal 10
wonten auto noemplek. Ingkang
noempaki wiloedjeng.


VAN LITH-STICHTING.


TANGGAL NEM
SAMPOEN
DATENG
ADRESIPOEN
PENNINGMEESTER V.L. S.
2e. Convict
Moentilan N.I.S.


Bestuur V. L. S. 
BIJZ. H. I. S.
MAGELANG.


Kala Ngahad Wagé 1-3-230 djam
10 éndjing ing Poedakpajoeng ki
doel pal 11 wonten bus E. S. T. O.
nritjig tanggoel. Roda ngadjeng kalih
sadaja antjoer. Ingkang noempaki
wiloedjeng.
Kala Rebo Paing 4-3-'30 djam 5
sonten ing Banjoemanik wonten mo¬
tor taxi H. 7330 tabrakan kalijan mo¬
or P. 6138. Wonten sinjo satoenggal
ketaton rainipoen, margi kénging
katjaning motor
Poedakpajoeng.
Pandjenenganipoen Mr. L. J. P. J.
leekel advocaat, Mev. Dr. Sluimers
Egyendi Arts Semarang, padoeka
toewan J. Schuyleman Secretaris
Gouv. Semarang, Lauw Kong Hoey
Directeur Warnawarta Semarang, sa¬
mi dedalem ing
Poedakpajoeng.
sadaja djempolan).
Oengaran.
Dinten Setoe Paing 15-3-'30 djam
/26 sonten ing grijanipoen pawon
pak-Nitiredjo ing kampoeng Sem¬
boengan Oengaran kabesmi sepalih,
nargi nggarang djagoeng
Pamoelangan angka II Srondol.
(lèr Banjoemanik)
Openbare Inlandsch School den
2e. klasse te Srondol kagantos nama
15de Openbare Inlandsch School der
2e. klasse te Semarang. Mila weda¬
lan Normaalschool jèn benoem sam¬
poen klentoe ndjoedjoeg Semarang,
awit doenoengipoen wonten Srondol.
Ambarawa.
Tanggal 24-2-'30 M. Wijana moe¬
rid R. K. Normaalschool Ambarawa
lalika eindexamen namoeng pijam¬
bakan, djalaran waoenipoen sakit.
Sareng katiti priksa iksamenipoen
déning pandjenenganipoen padoeka
K. T. pls. Inspecteur (A. v. Dijck)
saged geslaagd. P.f
Semarang.
Pandjenenganipoen R. Kadiri Ha¬
disiswaja, adjunct-hooft-djeksa ing
Semarang, djoemeneng Wedana ing
Sélakaton Soekaredja Kendal.
Koela poen: BASIL.


WILHELMUS kalijan INDONESIA-RAJA
ING MOSVIBA MADIOEN.
O —


Para maos!
Saoepami.
pandjenengan ka¬
goengan damel! Pandjenengan atoer
atoer. Sampoen mesti kémawon
pandjenengan kedah saged dame
eganipoen ingkang pandjenengan
atoeri! Kedah saged among tamoe,
mangertos ing panoedjoe! Menawi
pandjenengan mangertos, tamoe
pandjenengan tjalon mawi djas¬
djlana-sepatoe, mangka ladjeng pan¬
djenengan soedijani klasa goemelar,
poenika pandjenengan nama
...
koerang adjar, ora weroeh ing tata
krama! Manawi pandjenengan ma¬
ngertos, tjalon tamoe pandjenengan
sami boten dojan oelam babi, mangka
ladjeng pandjenengan soegata oelam
babi, poenika pandjenengan tetep
nama damel serik, damel mainan
tijang, inggih éwonipoen orang koe¬
rang adjar tidak taoe 'adat.
"
Katjarijos, kala malem Minggoe¬
15/16 Maart, pakempalan „Mardi
Oetomo" gadahanipoen siswa Mos¬
viba (Middelbare Opl. School voor
Inl. Bestuursambtenaren) ing Ma¬
dioen damel pista taoenan kados adat
laben. Prijantoen2 B. B. sami dipoen¬
belemi. Pangagengipoen sekolahan,
sadèrèngipoen sampoen andawoeh¬
aken manawi pandjenenganipoen Re¬
sident rawoeh, soepados katjaosan
pambagja lagoe Wilhelmus. Na¬
nging siswa tjalon B. B. ing ngrikoe,
sami roemaos awrat, temahan ka¬
poetoes badé binagèkaken lagoe
kabangsan „Indonesia Raja"
boten mawi lagoe kabangsan Wil¬
helmus. Prijantoen B. B. mireng,
sarta ladjeng boten badé dateng.
Mireng prakawis poenika, panga¬
geng sekolahan ngèngetaken. Para
prijantoen Mosviba Madioen la¬
djeng parepatan, ngrembag prakawis
Indonesia Raja kalijan Wilhelmus
sarta kapoetoes: lagoe Wilhelmus
boten badé kaoengelaken. Direktoen
ngèngetaken malih, ... para siswa
inggih ladjeng parepatan malih,
nanging meksa kapoetoes: boten
migoenakaken lagoe Wilhelmus.
Directeur ladjeng njaosi pirsa Re¬
sident, ... satemah pandjenengan
ipoen (lan oegi prijantoen sanèsipoen
ingkang sami dipoenatoeri) boten
kersa ngrawoehi pista kaseboet
nginggil. Malah prijantoen - prijang
toen sawatawis ingkang sampoen
keladjeng rawoeh, sami nilar papan
ngrikoe. Sareng wonten katatalan
makaten, prijantoen-prijantoen Mos¬
viba moetoesi ngoengelaken lagoe
Wilhelmus, sarta ladjeng kéngkénan
njoewoen pangapoenten dateng pan¬
djenenganipoen Resident. Inggih
dipoenparingi pangapoenten, nanging
teroes boten karsa rawoeh
....
Makaten pawartos ingkang kaseboet
ing serat-serat kabar. Malah, ma¬
noet Ind. Crt., kabar officiee
boten badé binagèkaken mawi Wil¬
helmus) ingkang tinampi pandjene¬
nganipoen Resident, poenika sareng
pandjenenganipoen sampoen tindak
doemoegi sangadjenging kamar bo¬
ah!
.......
Sigeg.
Menawi Goepernoer oetawi Re¬
sident ngrawoehi pista, poenika tja¬
ranipoen pantjèn binagèkaken mawi
Wilhelmus oetawi Wien Neerl
Bloed
Lalampahan ing Madioen poenika,
koela atoeri njoendoekaken kalijan
ijang gadah damel mawi ngatoer¬
atoeri, kados atoer koela kaseboe
ing nginggil. Mangga, poenapa pan¬
djenengan boten badé mastani: „ah
hèk ngono koewi djenengé ja ora
dep tata krama; ora weroeh ing
empan papan!" Saja manawi ngè¬
ngeti siswa Mosviba makaten tjalon
dados prijantoen B. B. dados andel¬
andelipoen Nagaril Saweg taksik
dados moerid kémawon sampoen
wani toemindak ngrèmèhaken ing¬
kang tjalon dipoensoewitani, la¬
méndah ing béndjing manawi sam¬
poen dados ndara Sistèn, ndara
Danal
Lekasipoen siswa Mosviba Ma¬
dioen poenika langkoeng-langkoeng
saèstoe anatoni panggalihanipoen
Wakil Nagari pandjenenganipoen
Resident ing Madioen toewan van
den Bosch.
Manawi golongan ngriki dipoen¬
rèmèhaken golongan sana, poenika
tijang ngriki anggènipoen meta-meta
boten kanten - kantenan. Pandjene
ngan rak inggih taksih kèngetan ta¬
lalampahan kalanipoen Dr. Tjipta
dipoensoewijah wonten salebeting


tonil Walandi ing Betawi? Kala
samanten sedèrèk, serikipoen golo¬
ngan Indonesiër — kala samanten
dimas Patjar Mérah inggih toemoet
mrekitik — boten kedjamak! Manawi
golongan ngriki boten poeroen di¬
poensoewijah kaoem sana, rembag
koela inggih sampoen damel seriking
golongan ngrika. Sadaja-sadaja ke¬
dah mawi tepa salirah
Saged oegi, wonten ingkang mang¬
galih lekasé siswa Mosviba koewi
lekasing satrija oetama, ngantepi ka¬
antepané, ngroengkebi kejakinané!
Siswa Mosviba Madioen jakin: wong
Indonesia hija koedoe ngoenggoel¬
aké lagoe kabangsan Indonesia Raja,
ora beda karo wong Walanda ang¬
goné memoendi lagoe Wilhelmus
betawa Wien Neerl. Bloed. Wong
Indonesia ora bisa jèn dikon ngoe¬
tjapaké Wilhelmus, djer koewi
doedoe lagoe kebangsan Indo¬
nesia. Sing sapa gelem asasanti
Wilhelmus koewi pada waé karo
ngloehoer - ngloehoeraké kabangsan
Walanda, ngadjab lestarining pa¬
bréntahan Walanda ana ing Indo¬
nesia. Moelané sanadyan ngéné¬
ngénéa takantepi: akoe emoh asesan¬
ti Wilhelmus; sasantikoe: „Indonesia
Raja"
Boten soesah tijang pinter, soe¬
merep lalampahanipoen siswa Osvia
Mosvia Madioen waoe, tangèh sa¬
gedipoen moengel: „Koewi tindak
ngroengkebi kajakinan!" Sebab poe¬
napa? Manoet ingkang katjarijosaken
ing nginggil, woesananipoen para
prijantoen waoe inggih sami moetoes
migoenakaken Wilhelmus! Sami
njoewoen pangapoenten! Hara, sin¬
en ingkang mastani bilih makaten
poenika nama ngroengkebi tekad
sawidji? Ingkang dipoenwastani mar¬
tir, poenika inggih tijang ingkang
doemoegining satelasing kekijatan¬
poen pisan, lestantoen ngantepi
antepipoen!
Manawi ngleresi Wilhelmus, poe¬
nika tetijang sami hoermat ngadeg
Semanten oegi ing parepatan-pare¬
patanipoen bangsa ngriki, manawi
ngleresi sesanti Indonesia Raja,
tetijang inggih sami koermat ngadeg.
Dados semoe-semoenipoen anggèn¬
ipoen para siswa Mosviba Ma¬
dioen badé asoeng pambagja Indo¬
lesia Raja waoe, inggih soepados
para B. B. ambtenaren bangsa
Walandi ladjeng koermat ngadeg,
boten beda kalijan prijantoen Djawi
inggih sami ngadeg manawi ngleresi
Wilhelmus. Sedya makaten poenika,
bablasipoen ateges poenapa, para
maos saged manggalih pijambak
Lagoe Indonesia Raja — sanadyan
saéa, mengkoea pikadjeng loehoer
dipoenkados poenapa — manawi ka¬
toemrapaken wonten salebeting pis¬
ta ingkang mawi ngoelemi
prijantoen-prijantoen B
B. Walandi, pamanah koela
saèstoe boten mapan. Kadjawi ta,
manawi boten mawi ngoelemi pri¬
antoen B. B. Walandi, poenika sanès
tembag
Kadjawi poenika, ingatasipoen tak¬
sih moerid pantjènipoen boten preloe
manah prakawis makaten2 waoe. Ing¬
kang kapentingaken nomer satoeng¬
gal pasinaonipoen roemijin! Toemrap
prakawis poenika, koela tjotjog sa¬
nget kalijan pamanggihipoen Bintang
Timoer makaten: „Tetapi biar ba¬
gaimana djoega, kita sajangkan ke¬
djadian sedemikian, sebab selagi
bemoeda itoe menoentoet peladjaran
oentoek mendjadi Bestuursambtenaar
jang modern, hendaknja toedjoean
badanja menamatkan peladjarannja
itoe dahoeloe. Djangan diloepakan
sekarang dan nanti, ertinja waktoe
ada Nederl. Gezag atau kalau tidak
ada Gezag itoe, bestuursambtenaar
toe perloe ada selamanja, karena
tidak bisa djadi soeatoe pemerinta¬
han siapapoen djoega, zonder amb¬
tenaren. Pemoeda - pemoeda jang
soedah menamatkan peladjarannja,
maoe djadi apa kelak kemoedian
hari, itoe sesoekanjalah, tetapi se¬
lama dalam peladjaran, patoetlah
peladjaran itoe mendjadi programma
nomer satoe.....
Semanten kémawon! Dados sada¬
ngoenipoen sinaoe, kadidik dados
ambtenaar Goepermen, inggih kedah
manoet lan ngoermati pranatan ngri¬
koe.
Poerwakinanti 22 — 3 — '30.
A. S. D.


CORRESPONDENTIE.
Sad. A. boten oman papan; minggoe ngadjeng. Karangan sanès katah ingkang boten
kamot, poensrantosaken.
saged
Manawi pindah panggénan, para sadèrèk dipoenatoeri énggal maringi adresveran¬
dering.


